Kaninkoipea siiderissä ja juurespyttipannu | Kulinaari
Home / Juurekset / Kani / Laakerinlehti / Liha / Pyttipannu / Pääruoka / Riista / rosmariini / Siideri / timjami / Kaninkoipea siiderissä ja juurespyttipannu
Posted by Kulinaari | Labels : Juurekset , Kani , Laakerinlehti , Liha , Pyttipannu , Pääruoka , Riista , rosmariini , Siideri , timjami
Eilisellä kauppareissulla kävi taas ns. vanhanaikaisesti. Mullahan tietysti oli lista mukana, niinkuin aina, mutta Stockmannin Herkussa sattui olemaan tiski täynnä ranskalaista kanin sisäfilettä ja koipia. Eipä se lauantai-illan kokkailuihin mitenkään vaikuttanut, mutta ratkaisi sunnuntain ruoan ja myös ensi viikonlopun yhden raaka-aineen.
Aurinkoista kevätpäivää ei tietenkään saanut heittää hukkaan ja parin tunnin ulkoilureissun jälkeen olikin laittaa pitkäkorvan kintut muhimaan. Kerrassaan mainio annos! Helppo valmistaa ja todella herkullista.
Olen muuntanut alkuperäistä reseptiä vaihtamalla valkoviinin siideriin. Antaa kanille vallan mainion aromin. Osui sillä ulkoilureissun yhteydessä tehdyllä kauppakäynnillä silmiin sitten lisää kania - vieläpä kokonaisena. Reseptikin on jo pääsiäiseksi katsottuna valmiiksi!
KANINKOIPEA SIIDERISSÄ JA JUURESPYTTIPANNU (4:lle)
4 kanin koipea
3 kokonaista valkosipulin kynttä
2 dl mustia kivettömiä oliiveja
5 dl erittäin kuivaa siideriä
Tässä kaniherkku menossa uunin syleilyyn
Lämmitä uuni 200 asteeseen. Halkaise chili pitkittäissuunnassa ja poista siemenet. Ota uuninkestävä pata tai kattila. Lämmitä siinä kirkastetun voin ja öljyn seosta. Paista seoksessa kevyesti rosmariininoksia, valkosipulin kynsiä ja chilejä, niin että aromit maustavat rasvan. Ota mausteet pois rasvasta, etteivät ne pala ja laita sivuun odottamaan. Paista kanin koipia 7-10 minuuttia, eli kunnes ne saavat kauniin kullankeltaisen värin. Ota pata liedeltä ja lisää rosmariini, valkosipulit ja chilit. Lisäksi oliivit, timjaminoksat, lehtipersilja, laakerinlehti, siideri ja kanaliemi. Laita pata uuniin n. 1,5-2 tunniksi, eli kunnes liha on todella mureaa.
En laita tähän sen tarkempia määriä, koska teen tämän itsekin aina näppituntumalla. Pääasia, että juurekset kuutioidaan samankokoisiksi, kauniiksi kuutioiksi. Arkena voi tietysti olla vähän rustiikimman näköistä. Juureskuutiot keitetään melkein kypsiksi suolalla maustetussa vedessä. Valutetaan ja paistetaan lopuksi kuumalla pannulla, niin että pintaan saadaan kaunis väri. Paistamisen puolivälissä lisää hunaja. Mausta rouhitulla mustapippurilla.